als_Latn dik_Latn sag_Latn
Temat Kryesore
- Materiali “Blloqet dhe mundësitë e kërkimit” paraqet veprimtarinë e kërkimit të naftës dhe gazit në Shqipëri që në vitet 1903-1913
Qeveria shqiptare publikoi një material të shoqëruar me grafika dhe skica të blloqeve të mundësive të kërkimit për naftë dhe gaz natyror në të gjithë territorin e vendit. Materiali u publikua në konferencën ndërkombëtare “Albania Oil, Gas & Energy Summit 2015” të zhvilluar në Tiranë, raporton "Illyria Press".
“Blloqet dhe mundësitë e kërkimit” paraqet veprimtarinë e kërkimit të naftës dhe gazit në Shqipëri që në vitet 1903-1913. Asokohe janë kryer edhe studimet dhe shpimet e para gjeologjike për nxjerrjen e naftës dhe gazit. Shpimi i parë u realizua në vitin 1918 në Drashovicë, Vlorë, prej nga u zbuluan sasira nafte në depozitimet oligocenike, në thellësi rreth 200 m.
Ministri Damian Gjiknuri tha në konferencë se pavarësisht zhvillimeve që i quajti “jo shumë optimiste” në botë, Shqipëria ka dhënë sinjale pozitive sa i takon industrisë hidrokarbure. Zoti Gjiknuri veçoi si pritshmëri me shumë rëndësi atë që e cilësoi si “rezultati premtues i kërkimeve të deritanishme në zonën e Shpiragut nga kompanitë Shell-Petromanas”.
Në vitin 2014 në Shqipëri prodhimi i naftës bruto arriti nivelin 1,4 milion ton krahasuar me 1,2 milion ton që kishte qenë në vitin pararadhës 2013. Ndërkohë, po në shifrat krahasimore të viteve 2013-2014, nafta e përpunuar ka qenë 60 mijë ton (2013) me 260 mijë ton (2014).
Ministri tha se këto rezultate dëshmojnë se qeveria e sheh me përparësi industrinë përpunuese, duke dhënë shembullin e rivënies në punë të rafinerive të kompanisë “ARMO”.
Gjiknuri shtoi se me pritjen e investimeve të rritura “në industrinë e rafinimit, parashikohet se përpunimi i naftës për vitin 2015 të arrijë në mbi 700 mijë ton”.
Ministri në fjalën që mbajti iu përgjigj vetë pyetjes që shtroi nëse Shqipëria ka mundësi të pazbuluara: “Mjafton t’u sjell në vëmendje një fakt mjaft të thjeshtë: Në vitin 1974, prodhimi i naftës bruto në vend arriti në 2.2 milionë ton, gati dyfishi i asaj çka nxirret sot. Studimet e hershme gjeologjike, – vijoi ministri – sugjerojnë se rezervat e vendit në naftë dhe gaz arrijnë në mbi 400 milion tonë, nga të cilat vlerësohet se rreth 40 milion ton janë ende lehtësisht të nxjerrshme”.
Blloqet Dhe Mundesite e Kërkimit
/Shekulli Online/
Shtoni një koment
8 Komente
mukja
Sa here jemi ne zgrip se ne kriza kemi qene dhe jemi pa shkeputje ,dalin ne skene rezervat tona imagjinare me pasuri nentokesore
Pa Emër
Mos beni gabim dhe shkruani qe jan ber çpime per naft dhe ne kohen e PPSHse se ju deklarojn kulak dhe ju heqin nga puna,
Nikua
Ci do rezervat e naftes, ka 15 vjet qe i grabit firma amerikane dhe nuk i jep asgje Shqiperise, me preteksin se del me humbje, ne nji kohe qe vlerat e aksioneve te ksaj firme ne burse jan rritur(disa fishuar) qe nga koha qe ajo firme po merr naften e Shqiperise, po keshtu ata i paguajn 50 - 100 milion tatim fitimi shtetit te tyre per fitimet qe nxierin ne Shqiperi, kurse ktu thon ''s'kemi c'tu japim se po dalim pa fitim''. Me qe ata zotrinj po dalin pa fitim, pra skan asnji interes, po keshtu edhe ne s'kemi asnji interes te ikin gjith rezervat e naftes jashte pa na dhen asgje, atere te ikin nga syt-kembet, me qe as ne e as ata ...nuk po fitojme. Ne dilnim me fitim ne kohen e E. Hoxhes me makineri te tipit te vjeter dhe me nji numur punetoresh 20 her ma te math, kurse sot na dalkan pa fitim. Te ikin e te shporren sa ma par nga Shqiperia.
Pa Emër
do zoti nuk jane se do na rrjepin te huajt pse kujtoni se gjithe keto pasuri do i lene gjigandet e naftes ti hane shqiptaret do na bejne si irak apo libi ose do vene nje qeveri kukull do u hedhin ca kocka dhe do bejne kerdine ne shqiperi shqiptaret do hane me liste si gjithmone dhe kur te mbaroje nafta do thone flm per naften e hengshi kokat tuaja tani se ne vendet e tyre as me viza nuk na lene te futemi
liu
po e drejte 400milion po matet me ca kosto del si nafta si gazi ,e dyta sa jane nafte e sa gaz se gaz ka plot ne tregjet nderkombetare, e treta sa perfitim ka shteti se deri tani po shohim qe ska asgje e 4 ne kohen e enverit nxirej me shume su vjen turp ta pranoni qe jo para po mbrapa na kane cuar keta politikan
xxx
ne trojet shqiptar ka shum resurse toksore e nen toksore amo duhet me prit edhe disa vite me radh deri sa te kombi shqiptar te vin dijetar te shquar per pune se tokat shqiptare jan te pa punuara ashtu si vergjireshat
Pa Emër
Ne 74 ishte xhaxhi Enver jo Sala
POPULLI
Por mungojne trute e ndergjegja
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn jav_Latn als_Latn als_Latn als_Latn fij_Latn als_Latn als_Latn als_Latn kbp_Latn als_Latn bho_Deva als_Latn als_Latn als_Latn als_Latn als_Latn als_Latn als_Latn